
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02732/2013-04
28.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 28.03.2014. године, донела је

О Д Л У К У

о акредитацији студијског програма
основних академских студија
Утврђује се да УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100251144, Матични број: 07006454,  испуњава прописане стандарде за акредитацију студијског програма: основне академске студије – ГРАЂЕВИНАРСТВО у оквиру пољa техничко-технолошких наука и то за упис 340 (тристачетрдесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 31.12.2013. године поднела захтев за акредитацију студијског програма основне академске студије – ГРАЂЕВИНАРСТВО у оквиру поља техничко-технолошких наука под бројем 612-00-02732/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области грађевинско инжењерство што је у складу са законом и листом области коју је утврдио Национални савет. Назив диломе ДИПЛОМИРАНИ ИНЖЕЊЕР ГРАЂЕВИНАРСТВА је у складу са листом звања коју је утврдио Национални савет, а дужина студија 4 године је у складу са законом.

Програм је прихваћен 12.09.2013. године на Наставно научном већу Факултета и 27.11.2013 од стране Сената Универзитета у Београду.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

 Установа је објавила публикацију о студијском програму: Инфирматор за школску 2013/2014,  и подаци су такође присутни на сајту установе www.grf.bg.ac.rs.

Студијски програм обезбеђује стицање компетенција за препознатљиве и јасне професије и занимања.
Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Активна настава по годинама за све модуле: I година 25 часова недељно или 750 часова годишње, II година 26 часова недељно или 780 часова годишње,  III година 25,5 часова недељно или 765 часова годишње и IV година 23 часа недељно или 690 часова годишње, а предавања:  I година 14,5 часова недељно или 58%, II година 15 часова недељно или 57,69%,  III година 14,75 часова недељно или 57,84% и IV година 13 часа недељно или 56,52% чиме је испуњен законски услов да студент мора имати најмање 20 часова активне наставе недељно, односно 600 часова годишње и минимум 50 % предавања. 
У структури студијских програма правилно су заступљене различите групе предмета према препорученим процентима.  Од укупног броја предмета 38, обавезних је 32, а осталих 6 студент бира са листе од 16 изборних предмета са по 6 бодова, при чему је изборност 21,23 %. У курикулуму је предвиђена стручна пракса по 45 часова са 2 ЕПСБ и завршни рад са 12 ЕПСБ. Заступљеност одређене групе предмета према типу у односу на број ЕСПБ  бодова: Академско-општеобразовни предмети 18,5%, Теоријско-методолошки предмети 20,02%, Научно-стручни предмети 31,98%, Стручно-апликативни предмети 28,90%.

Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Установа је приложила описе везане за завршни рад и стручну праксу.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три рограма иностране високошколске установе.
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит. 
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Укупан број наставника је довољан да покрије укупан број часова наставе на студијском програму.  У реализацији студијског програма основних академских студија Грађевинарство укључено је 66 наставника (од чега је  64 наставника са пуним радним временом и за све су дате копије радних књижица). Просечно оптерећење наставника на студијском програму 3,01 час недељно. Нема наставника са ангажовањем већим од 12 часова недељно. Наставници запослени са пуним радним временом држе 97,98% наставе.

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника 56 је довољан да покрије укупан број часова наставе на студијском програму и сви су стално запослени са оптерећењем од 5,43 часа недељно. 
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља техничко-технолшких наука. 
Оптерећење наставника на Установи 5,54 часова недељно а сарадника 8,51 часа недељно. Наставни запослени са пуним радним временом држе 95,17% наставе
Укупан простор на Установи је 11.958,91 м2 или 6,09 м2/студенту за 1.965 студената. 

Структура простора је: амфитеатар 1-238 места, слушаоница-свечана сала 1-232 места, учионице 21 са 12 до 176 места, компјутерска лабораторија 4 са 73 места, Центар за докторске студије 1 – 31 место и 2 са 24 места, лабораторије за наставу 7 са 15 до 30 места, библиотека са читаоницом са 58 места, дипломска сала 1, кабинети 96, лабораторије за рад наставног особља 8, читаоница за наставнике 8 места, радионице 9, студентска служба 1, служба за финансисјко материјалне послове 6, деканат 2, студентски парламент 1, остале просторије.
На студијском програму уписује се 340 студената годишње или укупно 1.360 студената. У истом простору се одвија настава и за студенте дипломских и докторских студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Обезбеђена је сва техничка опрема за савремено извођење наставе. Постоје библиотечки ресурси релевантни за извођење студијског програма.

Високошколска установа је обезбедила покривеност предмета одговарајућом уџбеничком литературом са укупно 35.040 библиотечке јединице и читаоницу са 58 места. Наведена листа уџбеника доступна је студентима на студијском програму у број од 45 наслова, а листа библиотечких јединица релевантних за студијски програм је 101 наслова. Обезбеђена је опремљеност училима и помоћним наставним средствима за нормално одвијање наставног процеса (165 јединица научне опреме).

Установа је установила процедуре за праћење квалитета студијског програма. спровођење плана наставе као и планова рада за сваки предмет и предузима мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета проверава се и утврђује се да ли наставници и сарадници имају коректан и професионалан однос према студентима.  
Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет.

Комисија за квалитет има 6 чланова из свих структура

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ  за студијски програм основне академске студије – ГРАЂЕВИНАРСТВО  у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- архиви КАПК
	ПРЕДСЕДНИК

О АКРЕДИТАЦИЈИ студијског програма
основних академских студија
УНИВЕРЗИТЕТ У БЕОГРАДУ – ГРАЂЕВИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100251144, Матични број: 07006454, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ГРАЂЕВИНАРСТВО у оквиру поља техничко-технолошких наука и то за упис 340 (тристачетрдесет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

